প্রহেলিকা (চলচ্চিত্র)

প্রহেলিকা ২০২৩ সালের চয়নিকা চৌধুরী পরিচালিত বাংলা ভাষার বাংলাদেশী নাট্য চলচ্চিত্র। কাহিনী, সংলাপ ও চিত্রনাট্য লিখেছেন পান্থ শাহরিয়ার। এই সিনেমার মধ্য দিয়ে দীর্ঘ আট বছর পর বড় পর্দায় আসেন অভিনেতা মাহফুজ আহমেদ। তার বিপরীতে অভিনয় করেছেন শবনম বুবলি। এটি চয়নিকা চৌধুরী পরিচালিত দ্বিতীয় চলচ্চিত্র। এই চলচ্চিত্রটির চিত্রগ্রহণ করেছেন সুমন হোসেন ও সম্পাদনা করেছেন রমজান আলী। আবহ সংগীত গেয়েছেন ইমন সাহা।

 কলাকুশলী 

 মাহফুজ আহমেদ - মনা
 শবনম বুবলি - অর্পা 
 নাসির উদ্দিন খান - জামসেদ
 রাশেদ মামুন অপু - অপু
 এ কে আজাদ সেতু - আবুল
 রহমত উল্লাহ
 সাবিহা জামান

 নির্মাণ 
প্রহেলিকা সিনেমার শুটিং ২০২২ সালের ২ নভেম্বর সিলেটে শুরু হয়। একটানা কাজ করে একই বছরের ২২ ডিসেম্বর সিনেমাটির দৃশ্য ধারণ শেষ হয়েছে।

 সংগীত 

এই ছবির প্রথম গান হল "মেঘের নৌকা" যা ২০২৩ সালের ফেব্রুয়ারিতে ঢাকা ক্লাবে প্রথম প্রকাশ উপলক্ষে একটি প্রেস মিটে ঘোষণা করা হয়েছিল। আসিফ ইকবালের কথায় গানটি গেয়েছেন ইমরান মাহমুদুল ও কোনাল। মিউজিক ভিডিওটির চিত্রায়ন ২২ ডিসেম্বর ২০২২-এ কক্সবাজারে হয়েছিল। কিশোর ও স্বরলিপির কণ্ঠে এর দ্বিতীয় গানের মিউজিক ভিডিওটি একই বছরের ২২ জুন ইউটিউবে আপলোড হওয়ার পর মানুষের মধ্যে জনপ্রিয়তা লাভ করে। "হৃদয় দিয়ে" শিরোনামের মিউজিক ভিডিওটিতে নাসির উদ্দিন খানকে ভিন্ন লুকে দেখানো হয়েছে, যা দর্শকদের মধ্যে ইতিবাচক সাড়া ফেলেছে।
+ট্র্যাক তালিকানা.শিরোনামগানের কথাসঙ্গীতগায়কদৈর্ঘ্য১."মেঘের নৌকা"আসিফ ইকবালইমরান মাহমুদুলইমরান মাহমুদুল ও কোনাল৫:১৫২."হৃদয় দিয়ে"আসিফ ইকবালকিশোর দাসকিশোর, শরলিপি৩:১৫৩."বিধুর ভালবাসা"জামাল হোসেনআকাশ মাহমুদআকাশ মাহমুদ, শিথি সাহা২:৫৬

 মুক্তি 
২০২৩ সালের ২৯ জুন ঈদে চলচ্চিত্রটি স্টার সিনেপ্লেক্সের ঢাকা ও চট্টগ্রামের পাঁচটি শাখা এবং ব্লকবাস্টার সিনেমাস, লায়ন সিনেমাস ও চট্টগ্রামের সিলভার স্ক্রিন মিলে মোট আটটি হলে মুক্তি পায়।

এটি ৫ আগস্ট অস্ট্রেলিয়া ও নিউজিল্যান্ডে মুক্তি পায়।

 আরো দেখুন  
 বিশ্বসুন্দরী (চলচ্চিত্র)

 তথ্যসূত্র 

 বহিঃসংযোগ 

বিষয়শ্রেণী:২০২৩-এর চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:চয়নিকা চৌধুরী পরিচালিত চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:সিলেটে ধারণকৃত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:চট্টগ্রাম বিভাগে ধারণকৃত চলচ্চিত্র